Fotografê Sûrî yê ke fotografkêşo Hollandayij Pîet Den Bankenî antî roja Sêşemeyî Şaredarîya Den Haagî de ameyî pêramotene û pêramotiş do heta 9ê Kanûne dewam bikero.
Hemşaradara Sûrî Fatma Şik Barûte, hemserekê Grûba Partîya Hozan a Den Haagî Arjen Kapîteijn û xeylî sîyasetmedarê bînî yê Den Haagî tewrê akerdişê pêramotişî bîyî.
Fatma Şik Barute ke qiseykerdişê akerdişî kerd, pêramotişo ke wehşetê Sûrî ra pêyeno zaf muhîm name kerd û vat ke no pêramotiş do cezakerdişê sucdaran rê havilêka girde bikero.
